En totes les obres ─i especialment en les dels cicles infantil i inicial─ les expressions en anglès s'acompanyen d'accions escèniques molt clares. D'aquesta forma, fins i tot si el nivell d'anglès dels alumnes és molt bàsic, només veient l'acció escènica ja es pot entendre i seguir l'argument. A més, en la guia didàctica de cada activitat es detalla el vocabulari necessari per preparar els alumnes prèviament, tot i que això últim no és indispensable. (Tanmateix, hi ha dues obres en què l'argument presenta dificultats addicionals per a la seva comprensió: Clowning i It's not Rocket Science. Per això, en aquests dos casos s'hi han afegit diàlegs en català molt breus: 5% en català i 95% en anglès.)